ลูกชายเป็นโรค Hemangeoma บริเวณหน้าผาก ก้อนใหญ่ขนาด 5*5 ซม. ตรงกลางระหว่างคิ้วตั้งแต่กำเนิด ตอนนี้อายุ 11 เดือนแล้ว ทดลองกินยาแล้วยังไม่มีวี่แววว่าจะยุบลงเลยค่ะ ไม่ทราบว่าถ้าจะผ่าตัดได้ต้องให้น้องมีอายุประมาณกี่ปีค่ะ ผ่าตัดจะมีอันตรายหรือความเสี่ยงมั้ยค่ะ
สวัสดีค่ะ @โรค Hemangioma เป็นเนื้องอกของเส้นเลือดชนิดหนึ่ง ซึ่งช่วงขวบปีแรก ตัวก้อนอาจดูขยายอย่างรวดเร็ว หลังจากนั้นคนไข้ส่วนใหญ่ตัวก้อนจะคงที่และอาจเล็กลงได้ช่วงอายุประมาณ 5-7ปีค่ะ @กรณีที่ใช้ยาไม่ได้ผล แพทย์อาจแนะนำการยิงเลเซอร์ที่ใช้เฉพาะต่อการรักษาโรคนี้ ซึ่งหากเนื้องอกนี้อยู่ใกล้บริเวณตา แสงเลเซอร์อาจก่อให้เกิดอันตรายต่อตาได้ค่ะ @ส่วนการผ่าตัด โดยทั่วไปจะไม่แนะนำเพราะมีโอกาสที่จะเสี่ยงต่อการเสียเลือดปริมาณมากได้ค่ะ @ดังนั้นแนะนำ ให้ติดตามอาการและการรักษากับแพทย์ผู้ดูแลอย่างต่อเนื่องนะคะ